Har du lyst til å engasjere deg i Jussforeningen? Da har du muligheten nå!

Vårens supplering er i gang, og nå har DU muligheten til å bli med å gjøre studiehverdagen til jusstudentene enda bedre! Jussforeningen søker nå nye engasjerte styremedlemmer til:

Sosialstyret, Idrettsstyret, Fagstyret og ALD-styret.

Send søknad på e-post til jussforeningen@gmail.com innen

Mandag 20.03.23 kl. 12:00 dersom du ønsker å bli en del av oss. Mailen må merkes med henholdsvis «JF (understyre)».

En kort presentasjon av våre understyrer:

Sosialstyret

Dette styret står for alle de sosiale arrangementene på jussen, blant annet rebusløp, quiz, julebord, 17. mai-feiring og sommeravslutning. Dersom du er en sosial person og ønsker å bidra til et bredere sosialt miljø så er sosialstyret noe for deg!

Fagstyret

Fagstyret har ansvaret for alt av de faglige arrangementene på jussen. Styret arrangerer blant annet faglige turer til både inn- og utlandet, samt gjesteforelesninger, prosedyrekonkurranser og diverse kurs (for eksempel prosedyrekurs). Er du faglig interessert og ønsker å være med å bidra til at dine medstudenter skal få erfare en mer praktisk side av jussen, er JF Fagstyret ideelt for deg!

Idrettsstyret

Idrett står herunder for alle typer sportslige arrangementer i regi av JF. Understyret arrangerer blant annet futsal- og kanonballturneringer, skidager og diverse kurs, for eksempel tennis, langrenn, padel m.m.

Arbeidslivsdagstyret

Styret bidrar til å sette jusstudiet her ved Høgskolen i Innlandet på kartet, samt å være med på å utvikle et av Jussforeningens største og viktigste arrangementer. Styret har ansvaret for planlegging og gjennomføring av Arbeidslivsdagen 2022. Dette arbeidet inkluderer å invitere og følge opp bedrifter, organisering av selve dagen, markedsføring mv. Dette er en gyllen mulighet til å vise fremtidige arbeidsgivere hva jusstudentene ved Lillehammer kan by på. Her er det også en muligheter for deg selv personlig å knytte relevante og spennende kontakter som kan løfte din karriere.

Les mer om våre styrer på [jussforeningen.com](https://l.facebook.com/l.php?u=http%3A%2F%2Fjussforeningen.com%2F%3Ffbclid%3DIwAR0l4CzjN_p0EJM5nHUK8HVCA7mLNydjb9CnV75U2UOdPmZbtJGPu2ZfPlk&h=AT3CQioqbkV1XARvAtXz_zCVJQ3m23CSxmHjTvwTHiefjp2C5u5WyRXzC0zC3DXVde9U6FmidHn0SNopvdyHs9xroAS1yuJCALuzZiMtDQc6M3Ogi3lxhP6iXdjzA0t4xJbc0t-ReqLwxT2cccVq&__tn__=-UK-R&c%5b0%5d=AT0crouJhQYvffSTjrshow50lFTyodk1TSj8vTqEYIsRCJqqkFVgwQsu8HjvQexm1Nx8s5OckNAvM92GXo_AbOdPqurpOW7qtELtNLytDnimQLRux8uVQ1vjM1u1khjV3zA7m1kw3-8DqhpYnftq5ye1LYSM90SuBXOoEZAH4Pau5IN0NV14z8IEJSQxEsI3mqxuKrI)

Hvorfor er det lurt å engasjere seg i studietiden?

Ved å påta seg et verv som i Jussforeningen, får du en gylden mulighet til å fylle CV-en med god og relevant erfaring. Dette er noe arbeidsgivere ser veldig positivt på. Et verv er også en super måte å møte flere av dine medstudenter på og få nye venner, også på tvers av årskull og vennegjenger. I enkelte av understyrene vil det også være mulighet for å skaffe bekjentskaper til aktører i arbeidslivet. I tillegg vil alle styremedlemmer få personlig attest fra sin leder når man er ferdig i sitt verv.

Hva ser vi etter i våre styremedlemmer?

Som styremedlem i ett av våre understyrer forventes det at du viser engasjement ved å delta på møter ca. En gang i måneden, er aktiv under møtene, tar initiativ og fullfører de arbeidsoppgavene du skal gjøre etter beste evne. Viktigst av alt er at du er inkluderende, positiv og ønsker å gjøre ditt ytterste. Det er ingen krav til karakterer, her kan alle søke og all erfaring er god erfaring.

Hvordan foregår søknadsprosessen?

Vi i Jussforeningen er opptatt av at alle skal ha like muligheter for å få verv hos oss. Vi ønsker mest mulig mangfold i styrene våre, og oppfordrer alle til å søke. For å sikre dette, er det etablert praksis i JF at søknadsprosessen foregår ANONYMT.

Dette gjøres slik:

1. Du skriver en søknad så anonymt som mulig (uten stedsnavn, personnavn, vennegjeng og lignende) og sender til jussforeningen@gmail.com innen fristen.

2. Lederen av Jussforeningen [SOM ENESTE] vil kunne se hvem avsender er, og ser igjennom søknadene for å fjerne alt som kan gi hint om hvem søkeren er. Leder har TAUSHETSPLIKT om hvem som har søkt, også etter at nytt styre er valgt. Lederen DELTAR IKKE i valget av hvem som får verv.

3. Søknadene, er nå helt anonyme, og sendes til de øvrige styremedlemmene i Hovedstyret i ett samlet dokument. En søknad ser da slik ut når de leser den:

eksempel

Gutt, 1.klasse.

Hei jeg ønsker å engasjere meg i JF Sosial da jeg ønsker å aktivt bidra til det sosiale på jussen!

Jeg er X år og kommer fra X by. På fritiden liker jeg å spille fotball, og har spilt på X lag i flere år. Jeg har også erfaring fra å jobbe i X firma. håper dere velger meg.

Med vennlig hilsen meg

(NB ikke utfyllende søknad)

4. De av søknadene som gir best inntrykk helhetlig, og som viser de kvalitetene vi ser etter blir valgt.

5. De øvrige medlemmene i Hovedstyret får IKKE vite hvem de har valgt før etter at beslutningen er tatt, og 100% avklart. De som ikke blir valgt forblir anonyme også i ettertid.

6. Leder sender så mail til alle som har søkt, uansett om du har fått plass eller ikke.

Hva bør søknaden inneholde?

- Skriv litt om deg selv, hva du kan bidra med, samt din motivasjon for å være med i det/de aktuelle understyrene. Av erfaring fra tidligere år viser det seg at utfyllende søknader skiller seg ut i mengden.

- Dersom du har relevant eller annen erfaring, er det fint om dette også kommer frem i søknaden.

- Er det noe spesielt du har savnet ved våre arrangementer, eller generelt har nye idéer å komme med, setter vi pris på at du nevner disse i søknaden.

Et tips er å legge opp søknaden som at den faktisk er anonym, da bevarer den mer sin helhet etter anonymiseringen!

Annet

⁃ Alle kan søke, uansett hvilket år du er på.

⁃ En kan søke til flere styrer, men du vil kun få ett av dem dersom du blir valgt.

⁃ De som har verv i JF fra før kan en ikke søke til flere styrer.

⁃ Man må være studere juss ved HINN for å søke.

Ikke vær redd for å sende oss en melding på Instagram eller Facebook dersom du lurer på noe!

Høres dette interessant ut? Send oss din søknad på e-post til jussforeningen@gmail.com innen mandag 20.03.23 kl. 12:00. Mailen må merkes med henholdsvis «JF (understyre)».